CELEX: 32010R0674
Language: mt
Date: 2010-07-23 00:00:00
Title: Regolament (UE) Nru 674/2010 tal-Bank Ċentrali Ewropew tat- 23 ta’ Lulju 2010 li jemenda r-Regolament (KE) Nru 63/2002 (BĊE/2001/18) dwar l-istatistika fir-rigward tar-rati tal-imgħax applikati mill-istituzzjonijiet finanzjarji monetarji għal depożiti u self fil-konfront ta’ households u korporazzjonijiet mhux finanzjarji (BĊE/2010/7)

28.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 196/23
            
         REGOLAMENT (UE) Nru 674/2010 TAL-BANK ĊENTRALI EWROPEW
   tat-23 ta’ Lulju 2010
   li jemenda r-Regolament (KE) Nru 63/2002 (BĊE/2001/18) dwar l-istatistika fir-rigward tar-rati tal-imgħax applikati mill-istituzzjonijiet finanzjarji monetarji għal depożiti u self fil-konfront ta’ households u korporazzjonijiet mhux finanzjarji
   (BĊE/2010/7)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra r-Regolament tal-Kunsill (KE) Nru 2533/98 tat-23 ta’ Novembru 1998 dwar il-ġbir ta’ informazzjoni statistika mill-Bank Ċentrali Ewropew (1), u b’mod partikolari l-Artikolu 5(1) u l-Artikolu 6(4) tiegħu,
   Billi:
   
               (1)
            
            
               Il-kwalità tad-daqs minimu tal-kampjun nazzjonali determinata mill-kriterji definiti trid tiġi vvalutata aktar u għalhekk hija meħtieġa estensjoni tal-perijodu transizzjonali relevanti sabiex din il-kwistjoni tiġi studjata.
            
         
               (2)
            
            
               Ir-Regolament (KE) Nru 63/2002 tal-Bank Ċentrali Ewropew tal-20 ta’ Diċembru 2001 dwar l-istatistika fir-rigward tar-rati tal-imgħax applikati mill-istituzzjonijiet finanzjarji monetarji għal depożiti u self fil-konfront ta’ households u korporazzjonijiet mhux finanzjarji (BĊE/2001/18) (2) għandu għalhekk jiġi emendat,
            
         ADOTTA DAN IR-REGOLAMENT:
   Artikolu 1
   Is-sentenza introduttorja tal-ewwel paragrafu tal-Anness IV għar-Regolament (KE) Nru 63/2002 (BĊE/2001/18) hija sostitwita b’li ġej:
   
      “Sa u inkluż ix-xahar ta’ referenza ta’ Diċembru 2013, paragrafu 10 ta’ Anness I jinqara kif ġej:”.
   
   Artikolu 2
   Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Done at Frankfurt am Main, it-23 ta’ Lulju 2010.
      
         
            Għall-Kunsill Governattiv tal-BĊE
         
         
            Il-President tal-BĊE
         
         Jean-Claude TRICHET
      
   
   
      (1)  ĠU L 318, 27.11.1998, p. 8.
   
      (2)  ĠU L 10, 12.1.2002, p. 24.